Liikumine Öine Vahtkond kavatseb 23. aprillil korraldada Tallinnas Musumäel piketi 10-30 aktivisti osalusel.
Miitingu üks organiseerijatest Sergei Tõdjakov ütles portaalile novosti.etv24.ee, et piketil kantakse loosungeid, millel nõutakse "peaminister Andrus Ansipi tagasiastumist ja Dmitri Ganini tapjate karistamist," vahendas ETV24.
Tõdjakov lisas, et piketeerijad ei oota kedagi meelt avaldama ning nad lihtsalt korraldavad protestiaktsiooni demokraatia kaitseks Eestis.
Teine Öise Vahtkonna miiting on kavandatud läbi viia Vene kultuurikeskuse ligidal ning korraldajad ootavad sinna kuni 500 osavõtjat.
Kolmas miiting peaks toimuma Linnahalli juures, et tuletada meelde aasta tagasi pronksiööl D-terminalis kinni peetud isikuid.
Öise vahtkonna aktivistid tulevad juba homme tänavatele EPLO